48. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ. 26138/Φ63/1 της 23/23 Απρ. 1986 (ΦΕΚ Β΄ 236) Πλαίσιο τιμολογίων για την αγορά από τη ΔΕΗ ηλεκτρικής ενέργειας από αυτοπαραγωγούς. Έχοντας υπόψη: 1.Τις διατάξεις του Νόμ. 1558/85 σε συνδυασμό με τις διατάξεις του Π.Δ. 238/79 «περί Οργανισμού του Υπουργείου Βιομηχανίας και Ενέργειας». 2.Τις διατάξεις του Νόμ. 1559/85 «ρύθμιση θεμάτων εναλλακτικών μορφών ενέργειας και ειδικών θεμάτων ηλεκτροπαραγωγής από συμβατικά καύσιμα-και άλλες διατάξεις» και ιδιαίτερα τις διατάξεις  του άρθρ. 8 παρ. 5 αυτού. 3.Την από 4.3.86 απόφαση του Δ.Σ. της ΔΕΗ 4.Την ανάγκη καθορισμού των τιμολογίων αγοράς από τη ΔΕΗ της ηλεκτρικής ενέργειας που παράγουν αυτοπαραγωγοί, αποφασίζουμε: Καθορίζουμε τα πλαίσια τιμολογίων με τα οποία υποχρεούται η ΔΕΗ να αγοράζει την παραγόμενη ηλεκτρική ενέργεια (σύμφωνα με τις διατάξεις του Νόμ. 1559/85) από τους αυτοπαραγωγούς, ως ακολούθως: Τιμές αγοράς. 1.1.Διασυνδεδεμένο Σύστημα: α)Τιμές αγοράς ενέργειας στην Υψηλή Τάση Μηνιαία Χρέωση Ενέργειας: Ώρες αιχμής από 11.0014.00 και 17.00-21.00 κάθε μέρα εκτός Σαββάτου και Κυριακής. Το 100% της αντίστοιχης τιμής του τιμολογίου Υψηλής Τάσης. Ώρες ελάχιστου φορτίου από 24.00-08.00 κάθε μέρα. Το 100% της αντίστοιχης τιμής του τιμολογίου Υψηλής Τάσης. Τις υπόλοιπες ώρες (ώρες ενδιάμεσου φορτίου). Το 100% της αντίστοιχης τιμής του τιμολογίου Υψηλής Τάσης. β)Τιμές αγοράς ενέργειας στη Μέση τάση. Μηνιαία Χρέωση Ενέργειας: Ενέργεια ημέρας από 7.00-23.00. Το 100% της τιμής του πρώτου κλιμακίου του τιμολογίου ΒΙ/Β(Βιομηχανικής χρήσης). Ενέργεια νύχτας από 23.00-07.00. Το 100% της τιμής του δευτέρου κλιμακίου του τιμολογίου ΒΙ/Β (Βιομηχανικής Χρήσης) γ)Τιμές αγοράς ενέργειας στη Χαμηλή Τάση Μηνιαία χρέωση Ενέργειας: Ενέργεια ημέρας από 07.00-23.00. Σελ. 224,318(γ) Τεύχος 1406 Σελ. 20 Η τιμή αγοράς στη Μέση Τάση αυξημένη κατά 5%. Ενέργεια νύχτας από 23.00-07.00 Η τιμή αγοράς στη Μέση Τάση αυξημένη κατά 5%. 1.2.Κρήτη-Ρόδος-Νησιά των οποίων η παραγωγή βασίζεται στο βαρύ πετρέλαιο. Μηνιαία χρέωση Ενέργειας Μέσης και Χαμηλής Τάσης: Ενέργεια ημέρας από 07.00-23.00 Η τιμή αγοράς της Υψηλής Τάσης του Διασυνδεδεμένου Συστήματος κατά τις ώρες αιχμής. Ενέργεια νύχτας από 23.00-07.00. Η τιμή αγοράς της Υψηλής Τάσης του Διασυνδεδεμένου Συστήματος κατά τις ώρες ενδιάμεσου φορτίου. 1.3.Νησιά των οποίων η παραγωγή βασίζεται στο ελαφρύ πετρέλαιο (ΝΤΗΖΕΛ). Το 100% της τιμής ενέργειας του τιμολογίου Βιομηχανικής χρήσης Χαμηλής Τάσης (Γ22/Β). 2.Οι τιμές αγοράς αναπροσαρμόζονται ταυτόχρονα με την αναπροσαρμογή των αντίστοιχων τιμών πώλησης της ηλεκτρικής ενέργειας 3.Οι δαπάνες για τη σύνδεση των αυτοπαραγωγών με τα δίκτυα της ΔΕΗ επιβαρύνουν εξολοκλήρου τον αυτοπαραγωγό. 4.Οι παραπάνω τιμολογιακές ρυθμίσεις ισχύουν μέχρι τέλους του 1990. 5.Οι παραπάνω τιμές αποτελούν το ανώτατο όριο τιμών αγοράς Ηλεκτρικής Ενέργειας από τη ΔΕΗ. Οι τιμές αγοράς είναι δυνατόν να καθορίζονται κατά περίπτωση σε χαμηλότερα επίπεδα με απόφαση του Υπουργού Βιομηχανίας-Ενέργειας και Τεχνολογίας, μετά από γνώμη της ΔΕΗ, με βάση τα αποτελέσματα της οικονομικής αξιολόγησης σε επίπεδο Εθνικής Οικονομίας των σχετικών μελετών για την ίδρυση των σταθμών αυτοπαραγωγής. 13.Δ.η.48 Δημόσια Επιχείρηση Ηλεκτρισμού 